# คิราริ สาวใสหัวใจเกินร้อย
คิราริ สาวใสหัวใจเกินร้อย  หรือ คิราริน เรโวลูชัน   เป็นการ์ตูนญี่ปุ่นเขียนโดย อัง นากาฮาระ เริ่มลงตีพิมพ์ในนิตยสาร "เชา" (Ciao) ของสำนักพิมพ์ โชงากูกัง ตั้งแต่วันที่ มีนาคม 2004 จนถึงมิถุนายน 2009

ส่วนฉบับอนิเมะได้ออกอากาศครั้งแรกในประเทศญี่ปุ่นวันที่ 7 เมษายน 2006 ถึงวันที่ 28 มีนาคม 2008 ทางช่องทีวีโตเกียว มีตอนทั้งหมด 102 ตอน 
ต่อมามีการทำซีซันส์ที่สอง ใช้ชื่อว่า คิราริน เรโวลูชัน สเตจ 3  ออกอากาศวันที่ 8 เมษายน 2008 ถึง 27 มีนาคม 2009 มีตอนทั้งหมด 51 ตอน

โดยอนิเมะเรื่องนี้ผู้ให้พากย์เสียงตัวละครหลัก "คิราริ สึกิชิมะ" คือ "โคฮารุ คูซูมิ" อดีตสมาชิกรุ่นที่ 7 เพียงคนเดียวของมอร์นิงมูซูเมะ รวมถึงการปล่อยซิงเกิล, อัลบั้ม และการแสดงบนเวทีคอนเสิร์ตของคูซูมิในฐานะตัวละครดังกล่าว ส่วนมิลค์กีเวย์และชิปส์จะเพิ่มเข้ามาทีหลังในอนิเมะซีซันส์ที่สอง

ในเมืองไทยฉายที่ช่องแก๊งค์การ์ตูน และลิขสิทธิ์ดีวีดีและวีซีดีในประเทศไทยโดย โรส มีเดีย แอนด์ เอ็นเตอร์เทนเม้นท์

 เนื้อเรื่อง 
สึคิชิมะ คิราริ  อายุ14 เป็นนักเรียน  เรียนอยู่ชั้น ม.2 คิราริ เป็นนักเรียน ธรรมดา เป็นคนกินเก่งมาก และ คิราริ ได้พบ เซย์จิ แห่งวง ชิพส์ ไอดอล หนุ่มชื่อดัง ได้ตกหลุมรักเด็กผู้ชายคนหนึ่งตั้งแต่ แรกเห็น   คิราริจึงมุ่งมั่นที่จะเป็นไอดอลเพื่อที่จะได้ใกล้ชิด กับ เซย์จิ

 ตัวละคร 
 ตัวละครหลัก 
สึคิชิมะ คิราริ พากย์โดย โคฮารุ คูซูมิ (อนิเมะ) และ มิยุ มัตสึกิ (ดรามา CD) (ญี่ปุ่น), ศรีอาภา เรือนนาค (ไทย)
อายุ14 นักเรียนชั้น ม.2 มุ่งมั่นที่จะเป็นไอดอล คิราริ รู้สึกชอบฮิโรโตะ คิราริเป็นคนสดใสร่าเริง ไม่ย่อท้อต่ออุปสรรค คิรารินเป็นคนที่กินจุ สามารถกินแกงกะหรี่ได้เท่ากับ40คนต่อจาน มีสัตว์เลี้ยงคู่หูคือ นาซัง ที่คอยช่วยเหลือคิราริอยู่
ประวัติ
 เกิด - 7 กรกฎาคม ค.ศ. 1992
 กรุ๊ปเลือด - A
 ส่วนสูง - 157 เซนติเมตร
 น้ำหนัก - 40 กิโลกรัม
 สิ่งที่ชอบ -  ทาโกยากิ , เครป

นาซัง พากย์โดย คูมิโกะ ฮิงะ (ดรามา CD) และ ชิกูซะ อิเกดะ (ญี่ปุ่น), จารุภา ลิ้มธีระยศ (ไทย)
แมวคู่หูของคิราริน ภายนอกคล้ายสุนัข มีความสามารถอันน่าเหลือเชื่อหลายอย่างและยังเป็นสัตว์นำโชคของคิรารินและคอยช่วยเหลือคิรารินเวลาคับขันของโปรดคือไทยากิ

คาซามะ ฮิโรโตะ พากย์โดย มาซากิ มิโมโตะ (ดรามา CD) อากิโอะ ซูยามะ (ตอนที่ 1-102) และ ทากูยะ อิเดะ (ตอนที่ 103-153) (ญี่ปุ่น), กริน อักษรดี (ไทย)
นักร้องวง ชิพส์ (Ships) ฮิโรโตะ ชอบเรียก คิราริ ว่า ยัยบ้า หรือ ยัยบื้อ แต่ปากร้าย และปากไม่ตรงกับใจ แอบชอบคิราริและทำให้จิตใจของคิราริสั่นไหว ชอบช่วยคิราริเมื่อมีปัญหา
ประวัติ
 เกิด - 10 มิถุนายน ค.ศ. 1991
 กรุ๊ปเลือด - A
 ส่วนสูง - 168 เซนติเมตร
 น้ำหนัก - 51 กิโลกรัม
 สิ่งที่ชอบ - เนื้อย่าง

ฮิวาตาริ เซย์จิ พากย์โดย วาตารุ ฮาตาโนะ (ดรามา CD) โซอิจิโร โฮชิ (ตอนที่ 1-102) และ ชิโค คาไน (ตอนที่ 103-153) (ญี่ปุ่น), ธันธร กีรกะจินดา (ไทย)
นักร้องวง  ชิพส์ (Ships) เป็นคนใจดีแต่เฉื่อยชาในบางครั้ง เป็นคนที่คิรารินแอบชอบ แต่สำหรับเซย์จิเขากลับไม่ได้คิดว่าคิรารินคือคนรักแต่คิดว่าคิรารินคือเพื่อนคนหนึ่ง ฐานะทางบ้านของเซย์จิ ถือว่าเป็นร่ำรวยคนหนึ่ง
ประวัติ
 เกิด - 24 ธันวาคม ค.ศ. 1991
 กรุ๊ปเลือด - AB
 ส่วนสูง - 171 เซนติเมตร
 น้ำหนัก - 55 กิโลกรัม
 สิ่งที่ชอบ - ยำสาหร่าย, ขนมวากาชิ

คาเมะซัง
สัตว์เลี้ยงของเซย์จิ เป็นเต่าที่สดใสและเป็นคู่หูของนาซัง

 ตัวละครอื่นๆ 
คุโมอิ คาซุมิ / โฮชิโนะ คาซุมิ พากย์โดย มิชิโกะ เนยะ (ญี่ปุ่น), ศันสนีย์ ติณห์กีรดีศ (ไทย)
อดีตไอดอลชื่อดัง เมื่อ 10 ปีก่อน คาซุมิ ปัจจุบันเป็นผู้จัดการของ สึคิชิมะ คิราริ
มุรานิชิ พากย์โดย ซูซูมุ จิบะ (ญี่ปุ่น), อรุษ โรจนานันท์ (ไทย)
ประธานบริษัทมุระนิชิ และ เป็นผู้บริหารดูแล ฮิโรโตะ กับ เซย์จิ แห่งวง ชิพส์ และ สึคิชิมะ คิราริ มุระนิชิ เคยทำงานที่บริษัทฮิงาชิยามะ เมื่อ 10 ปีก่อน หลังจากลาออกจากบริษัทฮิงาชิยามะ มุรานิชิก็เจอแต่เรื่องเลวร้ายมาตลอด 10 ปี แล้วมุรานิชิ ได้ปั้นศิลปินวงชิพส์ให้มีชื่อดังได้สำเร็จ แอบชอบคาซุมิอยู่ลึกๆ

โองุระ เอรินะ พากย์โดย มาซาโกะ โจ (ญี่ปุ่น), จารุภา ลิ้มธีระยศ (ไทย)
ประวัติ
 เกิด - 20 พฤศจิกายน
 กรุ๊ปเลือด - B
 ส่วนสูง - 158 เซนติเมตร
 น้ำหนัก - 42 กิโลกรัม
เป็นคู่แข่งของคิราริ มักอิจฉาคิราริเนื่องจากมีผลงานที่โดดเด่นมากกว่าเธอ ภายหลังได้มีชื่อเสียงในฐานะไอดอลราชินีนักบู๊ มีสัตว์เลี้ยงเป็นสุนัขชื่อ ทันทัน

ทันทัน พากย์โดย โคอิจิ ซากากูจิ (ญี่ปุ่น)
สัตว์เลี้ยงของเอรินะ เป็นสุนัขพันธุ์บูลด็อก เพศผู้ คอยทำหน้าที่ช่วยเหลือเอรินะในการกลั่นแกล้งคิราริต่างๆนาๆ

อามามิยะ อาราชิ พากย์โดย ทากาฟูมิ คาวากามิ (ญี่ปุ่น), อรุษ โรจนานันท์ (ไทย)
นักมายากลอันดับ3ของโลก เพื่อนสมัยเด็กของคิราริ ชอบคิราริมาก จนถึงเลือดกำเดาไหลไม่รู้ตัวเมื่อเห็นคิราริยิ้ม

นายัง พากย์โดย มิวะ โคซูกิ (ญี่ปุ่น)
สัตว์เลี้ยงของอาราชิ เป็นแฝดผู้น้องของนาซัง มีขนสีดำ คล้ายลิง

พิกะ 
เพื่อนของฮิโรโตะอายุ14เป็นไอดอลเหมือนกับคิราริ

อามาคาวา อิซึมิ / อิซึมี โฮวทาโร่ พากย์โดย เรียวกะ ยูซูกิ (ญี่ปุ่น)
เป็นคนที่มาสร้างความปั่นป่วนความรักระหว่างคิราริกับฮิโรโตะ แต่ความจริงแล้วเป็นผู้ชาย อิจฉาคิราริเนื่องจากรู้ว่าชอบฮิโรโตะเหมือนกัน

 ครอบครัวของคิราริ 

สึคิชิมะ ทาคาชิ พากย์โดย โชเมโนริ ยามาวากิ (ญี่ปุ่น), อรุษ โรจนานันท์ (ไทย)
คุณพ่อของคิราริ เป็นนักธุรกิจที่ให้ความสำคัญกับครอบครัว ชื่นชอบการเห็นลูกสาวของตนเป็นคนสดใส แข็งแรง และมีความสุข
ทาคาชิ ไม่ต้องการให้คิราริเป็นนักแสดงเช่นเดียวกับแม่ของคิราริ เพราะเขารู้ว่าโลกในวงการบันเทิงไม่ได้สดใสอย่างที่คิราริฝันไว้และกลัวว่าความสัมพันธ์ของครอบครัวจะไม่เหมือนเดิมอีก แต่สุดท้ายทาคาชิยอมให้คิราริเป็นนักร้องแต่มีเงื่อนใขโดยให้คิราริ วางตัวเหมือนมนุษย์ปกติและให้ความสำคัญกับครอบครัวเช่นเดิม

สึคิชิมะ อุราระ / ลูน่า
แม่ของคิราริ ปัจจุบันอาศัยอยู่ที่สหรัฐอเมริกาในฐานะนักแสดงฮอลลีวูด

สึคิชิมะ ซูบารุ พากย์โดย ชินทาโร อาซานูมะ (ญี่ปุ่น)
พี่ชายของคิราริ มีนิสัยสนุกสนานเฮฮาและขี้เล่น บ่อยครั้งที่มักปลอมตัวเป็นหญิงสาว เมื่อปลอมเป็นหญิงสาวแล้วมักถูกเข้าใจผิดคิดว่าเป็นคิราริเสียทุกครั้ง ปัจจุบันอยู่ที่นิวยอร์ก เพื่อต้องการตามความฝันที่อยากจะเป็นนักแสดงฮอลลีวูด

คุณย่า พากย์โดย มาซาโกะ โนซาวะ (ญี่ปุ่น),  ศันสนีย์ ติณห์กีรดีศ (ไทย)
คุณย่าของคิราริ เป็นแฟนคลับอันดับ1ของ คาซามะ ฮิโรโตะ คุณย่าตัวเล็กน่ารัก ใส่วิกผมเป็นประจำ

 ครอบครัวของฮิโรโตะ 
ครอบครัวของฮิโรโตะ มักอาศัยที่อพารท์เม้นต์แห่งแหนึ่ง ฮิโรโตะเป็นลูกชายคนโต มีน้องชายสามคน และ น้องสาวหนึ่งคน 
คุณแม่ของฮิโรโตะ

คาซามะ โคตะ
น้องชายของฮิโรโตะ เรียนอยู่ชั้นป.4 เป็นแฟนคลับของคิราริ

คาซามะ นากุโมะ
น้องชายของฮิโรโตะ เรียนอยู่ชั้นม.1

คาซามะ ไค
น้องชายของฮิโรโตะ เรียนอยู่ชั้นอนุบาล

คาซามะ โซระ
น้องสาวคนสุดท้องของฮิโรโตะ เป็นเด็กทารก

 บริษัทฮิงาชิยามะ 
ฮิงาชิยามะ คาโอรุโกะ พากย์โดย นาโอโกะ มัตสึอิ (ญี่ปุ่น), อภิญญา พรมานะสุขุม (ไทย)
ประธานสถานีโทรทัศน์ฮิงาชิ มีนิสัยเห็นแก่ตัว ใช้อิทธิพลของตนเองในทางชั่วร้าย มักเห็นไอดอลเป็นเพียงเครื่องมือเพื่อแสวงหาผลกำไรเข้าสถานีโดยไม่คำนึงถึงคนอื่น

 สัตว์เลี้ยง 
นาซัง
เป็นสัตว์เลี้ยงของคิราริ
นายัง
เป็นสัตว์เลี้ยงของอาราชิ
ทันทัน
เป็นสัตว์เลี้ยงของเอรินะ
เมียซัง
เป็นสัตว์เลี้ยงของฟุบูคิ
Mr.นา
เป็นสัตว์เลี้ยงของซึบารุ
คาเมะซัง(เป็นเต่า)
เป็นสัตว์เลี้ยงของเซย์จิ
มิวตั้น,โยกะ
เป็นแมวตัวเมีย แอบชอบนาซัง
ฟุซัง
เป็นสัตว์เลี้ยงของฮิคารุ

 รายชื่อตอน